laion/Wikipedia-Exotic huggingface dataset:
ব্যাংক সমন্বয়

ব্যাংক সমন্বয় (ইংরেজি: Bank reconciliation) হিসাবরক্ষণ প্রক্রিয়ার একটি ধাপ যার মাধ্যমে গ্রাহকের নগদান বই ও ব্যাংক বিবরণীর মধ্যাকার পার্থক্য বা গরমিল সমন্বয় বা মিল কারা হয়। ব্যাংক বা গ্রাহকের ভুলে বা সময়ের পার্থক্যের কারণে এই দুই পক্ষের হিসাবে যে অমিল দেখা দেয় সেটি ঠিক ব্যাংক সমন্বয়ের মাধ্যমে ঠিক করা হয়। জমাকৃত চেক: গ্রাহক তার ব্যাংক হিসাবে কোন চেক জমা করার সাথে সাথে সেটি তার নগদান বইতে লিপিবদ্ধ করে। কিন্তু সেই চেকের টাকা আদায় না হওয়া পর্যন্ত ব্যাংক সেটি গ্রাহকের ব্যাংক বিবরণীতে যোগ করে না। এজন্যই দুই হিসাব বিবরণীর মধ্যে পার্থক্য দেখা দেয়। ইস্যুকৃৎ চেক: গ্রাহক তার কোন পাওনাদার বা যে কেউকে কোন চেক দিলে সাথে সাথে সেটি নগদান বইয়ে লিপিবদ্ধ করে। কিন্তু ঐ পাওনাদার যতক্ষণ না ঐ চেক ব্যাংকে জমা দিবে এবং ব্যাংক টাকা পরিশোধ করবে ততক্ষণ ব্যাংক গ্রাহকের হিসাব থেকে ঐ টাকা বিয়োগ করবে না এবং সেটি ব্যাংক বিবরণীতে দেখাবে না। এর ফলেও দুই হিসাব বিবরণীর মধ্যে পার্থক্য দেখা দেয়। ব্যাংক কর্তৃক আদায় ও পরিশোধ: অনেক সময় ব্যাংক গ্রাহকের পক্ষে তার টাকা আদায় করে দেয় এবং গ্রাহকের পাওনা পরিশোধ করে দেয়। উভয় ক্ষেত্রেই ব্যাংক সেটি গ্রাহকের ব্যাংক বিবরণীতে দেখায়। কিন্তু গ্রাহকে অনেক সময় সেটা নাও জানতে পারে বা পরে জানতে পারে। ফলে গ্রাহকের নগদান বইয়ে সেটা লিপিবদ্ধ হয় না। ব্যাংক চার্জ ও প্রদেয় সুদ: ব্যাংক হিসাব পরিচালনা খরচ বাবদ গ্রাহকের হিসাব থেকে চার্জ বা মাশুল কেটে নেয়। পক্ষান্তরে, গ্রাহকের হিসাবে জমার উপর ব্যাংক সুদ বা মুনফা দিতে পারে। এই দুই ক্ষেত্রেই গ্রাহক তাৎক্ষনিক জানতে পারে না। ফলে গ্রাহকের নগদান বইতে এসব বিষয় লিপিবদ্ধ হয় না। যে কারণে দুই হিসাবের মাঝে গরমিল দেখা দেয়। হিসাবরক্ষণে ভুল: গ্রাহক নগদান বইয়ে লেনদেন লিপিবদ্ধ করার সময় ভুল করতে পারে। আবার অন্যদিকে ব্যাংকের দিকে থেকেও কোন ভুল বা লেনদেন বাদ পরতে পারে। যে কারণে দুই বইয়ের পার্থক্য দেখা দেয়। এছাড়াও, নানাবিধ কারণে ব্যাংক বিবরণী ও নগদান বইয়ের মধ্যে পার্থক্য হতে পারে। এসকল পার্থক্য বা ভুল সংশোধনের জন্যই ব্যাংক সমন্বয়ের প্রয়োজন হয়। ব্যাংক সমন্বয় প্রক্রিয়ায় সাধারণত গ্রাহক কর্তৃক একটি বিবরণী প্রস্তুত করা হয় যেটিতে ব্যাংক বিবরণী ও নগদান বইয়ে গরমিল বা পার্থক্যের কারণ বা হিসাবসমুহ লিপিবদ্ধ করা হয় সেটিই ব্যাংক সমন্বয় বিবরণী নামে পরিচিত। ব্যাংকসমূহ একটা নির্দিষ্ট সময় পরপর গ্রাহকদের ব্যাংক বিবরণী প্রদান করে থাকে। এই ব্যাংক বিবরণী গ্রাহক তার লিপিবদ্ধ নগদান বইয়ের সাথে মিলিয়ে নেয়। তখন গ্রাহক যদি ব্যাংক বিবরণী ও নগদান বইয়ের মাঝে কোন গরমিল পায় তবে সেটি ব্যাংকের সাথে যোগাযোগ পূর্বক মিল বা সমন্বয় করা হয়। "Bank reconciliation definition"। AccountingTools (ইংরেজি ভাষায়)। সংগ্রহের তারিখ ২০২১-০৮-০৮।  Carl S. Warren (১৮ জানুয়ারি ২০১০)। Survey of Accounting। Cengage Learning। পৃষ্ঠা 183। আইএসবিএন 978-0-538-74909-1। সংগ্রহের তারিখ ৯ এপ্রিল ২০১২।  "Bank Reconciliation Statement"। Investopedia (ইংরেজি ভাষায়)। সংগ্রহের তারিখ ২০২১-০৮-০৮।
অন্ধ বিশ্বাস

অন্ধ বিশ্বাস মতিন রহমান পরিচালিত ১৯৯২ সালের প্রণয়ধর্মী নাট্য চলচ্চিত্র। এর কাহিনী লিখেছেন কমল সরকার এবং চিত্রনাট্য লিখেছেন মতিন রহমান। শাবানার এস এস প্রোডাকশন্সের তত্ত্বাবধানে চলচ্চিত্রটি প্রযোজনা ও পরিবেশনা করেছে শায়িক ফিল্মস। এতে শ্রেষ্ঠাংশে অভিনয় করেন রাজ্জাক, শাবানা, আলমগীর, নূতন ও আনোয়ারা। চলচ্চিত্রটি ১৯৯২ সালের ৩১শে জানুয়ারি বাংলাদেশে মুক্তি পায়। এটি শ্রেষ্ঠ পরিচালক ও শ্রেষ্ঠ অভিনেতা বিভাগে জাতীয় চলচ্চিত্র পুরস্কারসহ মোট তিনটি বিভাগে জাতীয় চলচ্চিত্র পুরস্কার লাভ করে। রাজ্জাক - রাজা/রাজু শাবানা - নীলা আলমগীর - আলম নূতন - সাথী আনোয়ারা - আলমের মা সাইফুদ্দিন সিরাজুল ইসলাম - রহমত আশীষ কুমার লোহ - রাজুর বাবা রাজীব - জাফর আজহারুল ইসলাম খান - ডাক্তার আমির সিরাজী - নীলার বাবা ইদ্রিস টুক্‌কা জহিরুল হক - ডাক্তার রিজভী হাফিজ নান্টু সুমন পাপন অমিতা বসু স্বপ্না লিপি শামসুল আলম ফরিদ চলচ্চিত্রটির সুরায়োজন করেন সুবল দাস এবং গানের গীত রচনা করেন গাজী মাজহারুল আনোয়ার ও খোশনূর আলমগীর। গানে কণ্ঠ দেন সৈয়দ আব্দুল হাদী, খুরশিদ আলম, এন্ড্রু কিশোর, সুপর্ণা সেন গুপ্ত ও সাবিনা ইয়াসমিন। জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৬১০। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) রাশেদ শাওন। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১২।  "জাতীয় চলচ্চিত্র পুরস্কারপ্রাপ্তদের তালিকা ১৯৭৫-২০১২" (পিডিএফ)। বাংলাদেশ চলচ্চিত্র উন্নয়ন কর্পোরেশন। ঢাকা: তথ্য মন্ত্রণালয় (বাংলাদেশ)। পৃষ্ঠা ১–২৩। ১ নভেম্বর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ আগস্ট ২০২১।  চলচ্চিত্র প্রবেশদ্বার ইন্টারনেট মুভি ডেটাবেজে অন্ধ বিশ্বাস (ইংরেজি)
মোজাফফর হোসেন (অধ্যাপক)

মোজাফফর হোসেন রাজশাহী বিশ্ববিদ্যালয়ের এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগের অবসরপ্রাপ্ত অধ্যাপক। তিনি পাবনা বিজ্ঞান ও প্রযুক্তি বিশ্ববিদ্যালয় এবং বগুড়ায় অবস্থিত পুণ্ড্র ইউনিভার্সিটি অব সায়েন্স অ্যান্ড টেকনোলজির সাবেক উপাচার্য। মোজাফফর হোসেন নওগাঁ কে.ডি. সরকারি উচ্চ বিদ্যালয় থেকে ১৯৬৯ সালে মাধ্যমিক ও নওগাঁর বিএমসি কলেজ থেকে ১৯৭২ সালে উচ্চমাধ্যমিক পাশ করেন। তিনি রাজশাহী বিশ্ববিদ্যালয়ের এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগ থেকে ১৯৭৭ সালে বিএসসি (সম্মান) ও ১৯৭৮ সালে এমএসসি ডিগ্রি লাভ করেন। তিনি রাশিয়ার লেনিনগ্রাদ পলিটেকনিক ইনস্টিটিউট থেকে ১৯৮৬ সালে পিএইচডি ডিগ্রি অর্জন করেন। হোসেন ১৯৭৯ সালে রাজশাহী বিশ্ববিদ্যালয়ের এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগে প্রভাষক হিসেবে কর্মজীবন শুরু করেন। ১৯৯৪ তিনি বিশ্ববিদ্যালয়টির অধ্যাপক হন এবং ২০২০ সাল পর্যন্ত এ দায়িত্ব পালন করেন। এরমধ্যে ইরাকের একটি বিশ্ববিদ্যালয়েও কিছুদিন শিক্ষকতার অভিজ্ঞতা রয়েছে তার। কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সৈয়দ আমির আলী হলের প্রাধ্যক্ষ, ইনফরমেশন অ্যান্ড কমিউনিকেশন ইঞ্জিনিয়ারিং (আইসিই) বিভাগের প্রতিষ্ঠাতা সভাপতি, এ্যাপ্লাইড ফিজিক্স এন্ড ইলেকট্রনিক ইঞ্জিনিয়ারিং বিভাগের সভাপতি, রাজশাহী বিশ্ববিদ্যালয় শিক্ষক সমিতির সাধারণ সম্পাদক এবং রাজশাহী বিশ্ববিদ্যালয় সিটি ক্লাবের সাধারণ সম্পাদকসহ বিভিন্ন গুরুত্বপূর্ণ দায়িত্ব দায়িত্ব পালন করেন। মোজাফফর হোসেন ২০০৯ থেকে ২০১৩ সাল পর্যন্ত পাবনা বিজ্ঞান ও প্রযুক্তি বিশ্ববিদ্যালয় এবং ২০২১ থেকে ২০২৩ সাল পর্যন্ত বগুড়ায় অবস্থিত বেসরকারি বিশ্ববিদ্যালয়, পুণ্ড্র ইউনিভার্সিটি অব সায়েন্স অ্যান্ড টেকনোলজির উপাচার্য হিসেবে দায়িত্ব পালন করেন। তিনি একাধিক গ্রন্থের রচয়িতা। দেশীয় ও আন্তর্জাতিক জার্নালে তার ৪০টির বেশি গবেষণা প্রবন্ধ প্রকাশিত হয়েছে। হোসেন বাংলাদেশ ফিজিক্যাল সোসাইটিসহ বিভিন্ন পেশাজীবী সংগঠনের সদস্য। "পুন্ড্র ইউনিভার্সিটির নতুন উপাচার্য মোজাফ্ফর হোসেন"। প্রথম আলো। ৫ আগস্ট ২০২১। সংগ্রহের তারিখ ৯ আগস্ট ২০২১।  "পুন্ড্র ইউনিভার্সিটির নতুন উপাচার্য মোজাফ্ফর হোসেন"। শিক্ষার আলো। ৫ আগস্ট ২০২১। ৮ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২১।  "প্রফেসর ড. মোজাফ্ফর হোসেন পুন্ড্র ইউনিভার্সিটি অব সায়েন্স অ্যান্ড টেকনোলজি'র ভিসি নিযুক্ত"। সংবাদ কণিকা। ৫ আগস্ট ২০২১। ৮ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২১।
মোজাফফর হোসেন (দ্ব্যর্থতা নিরসন)

মোজাফফর হোসেন নাম দ্বারা নিম্নোক্ত ব্যক্তিবর্গকে নির্দেশ করা হচ্ছে: মোজাফফর হোসেন, জামালপুর-৫ আসনের সাবেক সংসদ সদস্য মোজাফফর হোসেন (বগুড়ার রাজনীতিবিদ), বাংলাদেশী রাজনীতিবিদ মোজাফফর হোসেন (অধ্যাপক), পাবনা বিজ্ঞান ও প্রযুক্তি বিশ্ববিদ্যালয়ের সাবেক উপাচার্য এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আন্তর্জাতিক মাতৃভাষা ইনস্টিটিউট

আন্তর্জাতিক মাতৃভাষা ইনস্টিটিউট বাংলাদেশের একটি বিশ্ব ভাষার গবেষণা প্রতিষ্ঠান। ঢাকার সেগুনবাগিচাস্থ বাংলাদেশ শিল্পকলা একাডেমি ভবনের পাশেই ১.০৩ একর জায়গা জুড়ে ভবনটির অবস্থান। ১৯৯৯ খ্রিস্টাব্দে ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হলে বাংলাদেশ সরকার একটি আন্তর্জাতিক মাতৃভাষা চর্চা ও গবেষণা কেন্দ্র স্থাপনের সিদ্ধান্ত নেয়। এরপর ২০০০ খ্রিস্টাব্দের মাঝামাঝিতে ১৯,৪৯,০০,০০০ টাকার "আন্তর্জাতিক মাতৃভাষা ইনস্টিটিউট স্থাপন প্রকল্প" সরকার কর্তৃক অনুমোদিত হয়। ২০০১ খ্রিস্টাব্দের ১৫ মার্চ তৎকালীন প্রধানমন্ত্রী শেখ হাসিনা, জাতিসংঘের মহাসচিব কফি আনানের উপস্থিতিতে প্রতিষ্ঠানটির ভিত্তিপ্রস্তর স্থাপন করেন। শুরুতে ১২ তলা ভবনের উল্লেখ থাকলেও প্রাথমিকভাবে ৫ তলা নির্মাণের পরিকল্পনা নেয়া হয়; তাতে একটি মিলনায়তন, চারটি সম্মেলন কক্ষ, কম্পিউটার ল্যাব, ভাষা-জাদুঘর, বিশ্বের লিখনরীতি আর্কাইভ, ভাষা প্রশিক্ষণের জন্য ১০টি শ্রেণিকক্ষসহ প্রয়োজনীয় অফিসকক্ষের ব্যবস্থা রাখা হয়। ২০০৪ খ্রিস্টাব্দের শেষ দিকে সরকার প্রকল্প সংশোধন করে নির্মাণ কাজ শেষ করার উদ্যোগ নেয়। সংশোধিত প্রকল্পের অধীনে ৩ তলা পর্যন্ত ভবন নির্মাণ শেষ হয় ২০১০ খ্রিস্টাব্দে। সে বছর ২১ ফেব্রুয়ারি প্রধানমন্ত্রী শেখ হাসিনা ভবনটির উদ্বোধন করেন। ভিত্তিপ্রস্থর স্থাপনের ৯ বছর পর ভবনটি উদ্বোধন করা হয়। এই প্রতিষ্ঠানটির মাধ্যমে পৃথিবীর সব ভাষা সংরক্ষণের উদ্যোগ নেয়া হবে। পাশাপাশি হুমকির সম্মুখিন ভাষার বিস্তার ঘটানোর উদ্যোগ নেয়া হবে। বিভিন্ন ভাষার উপাদান ডাটাবেজে সংরক্ষিত হবে, শ্রবণ-দর্শন যন্ত্রের মাধ্যমে বিলুপ্তপ্রায় বা বিলুপ্ত ভাষাগুলোকে দৃশ্যমান করা হবে। থাকবে বিশ্বমানের পাঠাগার, যাতে থাকবে বিভিন্ন ভাষার উপর লিখিত বই, ব্যাকরণ থাকবে। এছাড়াও থাকবে ভাষা-জাদুঘর ও আর্কাইভ। প্রতিষ্ঠানটির কার্যক্রমের মধ্যে থাকবে প্রশিক্ষণের মাধ্যমে দক্ষ দোভাষী তৈরি করা, ভাষানীতি প্রণয়নে সরকারকে সহয়তা ও পরামর্শ দান, বাংলাসহ বিভিন্ন ভাষার ওপর গবেষণামূলক কার্যক্রম পরিচালনা করা ইত্যাদি। এছাড়া এই প্রতিষ্ঠানের উদ্যোগে ভাষা ও সাহিত্যে অবদানের জন্য সম্মাননা প্রদান করারও উদ্যোগ নেয়া হবে। সর্বোপরি মাতৃভাষার চর্চা, প্রশিক্ষণ, গবেষণা ও সুরক্ষা প্রদান করা হবে। "আজ আন্তর্জাতিক মাতৃভাষা ইনস্টিটিউটের উদ্বোধন"। দৈনিক প্রথম আলো। ২১ ফেব্রুয়ারি ২০১০। ২৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২২।  মাসুম আলী (২০ ফেব্রুয়ারি ২০১১)। "জনবল ছাড়া স্থবির আন্তর্জাতিক মাতৃভাষা ইনস্টিটিউট"। দৈনিক প্রথম আলো (মুদ্রিত)|format= এর |url= প্রয়োজন (সাহায্য)। ঢাকা। পৃষ্ঠা ৯।  |সংগ্রহের-তারিখ= এর |ইউআরএল= প্রয়োজন (সাহায্য) "কারেন্ট অ্যাফেয়ার্স, ফ্যাক্ট ফাইল: আন্তর্জাতিক মাতৃভাষা ইনস্টিটিউট"। দৈনিক কালের কন্ঠ (মুদ্রিত)|format= এর |url= প্রয়োজন (সাহায্য)। ঢাকা। ১ মার্চ ২০১০। পৃষ্ঠা ১৪।  |সংগ্রহের-তারিখ= এর |ইউআরএল= প্রয়োজন (সাহায্য)
চিবা

চিবা জাপানের চিবা প্রশাসনিক অঞ্চলের রাজধানী। এটি টোকিও উপসাগরের তীরে টোকিও শহরের কেন্দ্র থেকে প্রায় ৪০ কিলোমিটার (২৫ মাইল) পূর্বে অবস্থিত। শহরটি ১৯৯২ সালে সরকার-মনোনীত শহরে পরিণত হয়। শহরের জনসংখ্যা ২০১৯ সালের জুন মাসের হিসাবে ৯,৭৯,৭৬৮ জন ও জনসংখ্যার ঘনত্ব প্রতি বর্গ কিলোমিটারে ৩,৬০৫ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)। চিবা শহরটি কান্তো অঞ্চলের প্রাথমিক সমুদ্রবন্দরসমূহের মধ্যে একটি এবং এটি জাপানের সর্বোচ্চ পরিমাণের পণ্য পরিচালনাকারী বন্দরসমূহের মধ্যে অন্যতম চিবা বন্দরের কেন্দ্রস্থল। শহরের বেশিরভাগ অংশ আবাসিক এলাকা নিয়ে গড়ে উঠেছে, যদিও উপকূলে অনেক কারখানা ও গুদাম রয়েছে। শহরে বেশ কয়েকটি প্রধান নগর কেন্দ্র রয়েছে, যার মধ্যে অন্যতম প্রধান জলভাগের তীরবর্তী ব্যবসায়িক জেলা মাকুহারি, যেখানে মাকুহারি মেসে অবস্থিত এবং কেন্দ্রীয় চিবা, যেখানে প্রশাসনিক অঞ্চলের সরকারি কার্যালয় ও সিটি হল অবস্থিত। চিবা বিশ্বের সবচেয়ে দীর্ঘ ঝুলন্ত মনোরেল চিবা আরবান মনোরেলের জন্য বিখ্যাত। শহরের কিছু জনপ্রিয় গন্তব্যসমূহের মধ্যে রয়েছে: ১,৩৪,০০০ বর্গমিটার (১,৬০,০০০ বর্গ ইয়ার্ড) আয়তন বিশিষ্ট বিশ্বের বৃহত্তম শেলমাউন্ড কাসোরি শেল মিডেন, জাপানের প্রথম কৃত্রিম সৈকত ও জাপানের দীর্ঘতম কৃত্রিম সৈকতের অংশ ইনেজ সৈকত এবং দাঁড়িয়ে থাকা লাল পান্ডা ফুতার কারণে জনপ্রিয় চিবা সিটি জুলজিক্যাল পার্ক। শহরের আনুমানিক জনসংখ্যা ২০১৬ সালের ফেব্রুয়ারি মাস পর্যন্ত ৯,৭২,৮৬১ জন ছিল এবং জনসংখ্যার ঘনত্ব প্রতি বর্গ কিলোমিটারে ৩,৫৮০ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)। শহরে ২০০৭ সালের ৩১শে মার্চ পর্যন্ত ১৯,১৩৫ জন নিবন্ধিত বিদেশী বাসিন্দা ছিল, যা মোট জনসংখ্যার প্রায় ২%। এটি জাপানের ১৪তম জনবহুল শহর। চিবা ২০০৯ সালের ১ মে পর্যন্ত একটি স্বতন্ত্র রাজনীতিবিদ (এলডিপি ও কোমেইতোর সমর্থনে নির্বাচিত) কেইচি সুরুউকা দ্বারা শাসিত ছিল। টোকিও মেট্রোপলিটন পুলিশ কর্তৃক দুর্নীতির তদন্তের সময় ২০০৯ সালের এপ্রিল মাসে তাঁকে গ্রেফতার করা হয়। তিনি ডিপিজে এর তোশিহিতো কুমগাই দ্বারা অনুসৃত হন, যিনি ২০০৯ সালের জুন মাসে নির্বাচনে জয়ী হন। সিটি বিধানসভায় ৫৪ জন জন নির্বাচিত সদস্য রয়েছে। চিবায় গরম গ্রীষ্ম ও শীতল থেকে মৃদু শীতকালের সাথে একটি আর্দ্র উপ-গ্রীষ্মমণ্ডলীয় জলবায়ু (কোপেন জলবায়ু শ্রেণিবিভাগ সিএফএ) রয়েছে। সারা বছর উল্লেখযোগ্য পরিমাণে বৃষ্টিপাত ঘটে, তবে শীতকালে কিছুটা কম বৃষ্টিপাত ঘটে।  জাপান প্রবেশদ্বার "Archived copy" 千葉市 [Chiba-shi]। Nihon Rekishi Chimei Taikei (日本歴史地名大系 (জাপানি ভাষায়)। Tokyo: Shogakukan। ২০১২। ২০০৭-০৮-২৫ তারিখে মূল থেকে আর্কাইভ করা। সংগ্রহের তারিখ ৯ অগাস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) DPJ-backed Kumagai takes Chiba mayoral election, Japan Times Online, June 15, 2009 気象庁 / 平年値（年・月ごとの値）। Japan Meteorological Agency। সংগ্রহের তারিখ মে ১৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রিমা আবদেলি

রিমা আবদেলি (আরবি: ريما العبدلي) একজন তিউনিসীয় প্যারালিম্পিক অ্যাথলেট, যিনি এফ৪০ বিভাগের ইভেন্টগুলোতে প্রতিদ্বন্দ্বিতা করে থাকেন। ২০১৬ সালের প্যারালিম্পিকে তিনি তিউনিসিয়ার হয়ে একটি রৌপ্য পদক জয় করেন। ২০২০ সালে অনুষ্ঠিতব্য গ্রীষ্মকালীন প্যারালিম্পিক গেমসের জন্যও তিনি নির্বাচিত হয়েছেন। ২০১৫ সালে কাতারের রাজধানী দোহায় অনুষ্ঠিত প্যারা-অ্যাথলেটিক্সের বিশ্ব চ্যাম্পিয়নশিপে তিনি মহিলাদের গোলক নিক্ষেপ এফ৪০ ইভেন্টে অংশগ্রহণ করে ব্রোঞ্জ পদক জয় করেন। পরের বছর ব্রাজিলের রিউ দি জানেইরুতে অনুষ্ঠিত ২০১৬ গ্রীষ্মকালীন প্যারালিম্পিকে একই ইভেন্টে তিনি রৌপ্য পদক পান। তার পরের বছর যুক্তরাজ্যের লন্ডনে বিশ্ব চ্যাম্পিয়নশিপে তিনি গোলকটি ৭.৫৭ মি. দূরত্বে পাঠাতে সক্ষম হন। ফলে এ প্রতিযোগিতায় তিনি স্বর্ণপদক জয় করেন। চ্যাম্পিয়নশিপের পরের আসর বসে ২০১৯ সালে, সংযুক্ত আরব আমিরাতের দুবাইতে। সেখানে তিনি ৭.৭৯ মি. দূরত্বে গোলক নিক্ষেপ করলেও পদক বঞ্চিত হন। প্রতিযোগিতায় তার অবস্থান ছিল চতুর্থ। এর ফলে তিনি ২০২০ সালে জাপানের টোকিওতে অনুষ্ঠিতব্য প্যারালিম্পিক গেমসে তিউনিসিয়ার প্রতিনিধিত্ব করার সুযোগ পাবেন। "Rima Abdelli"। paralympic.org (ইংরেজি ভাষায়)। আন্তর্জাতিক প্যারালিম্পিক কমিটি। সংগ্রহের তারিখ ৯ আগস্ট ২০২১।  "London 2017: Dimitrijevic breaks club throw world record"। paralympic.org (ইংরেজি ভাষায়)। আন্তর্জাতিক প্যারালিম্পিক কমিটি। ১৭ জুলাই ২০১৭। সংগ্রহের তারিখ ১০ আগস্ট ২০২১।  "Athletics - Schedule & Results"। rio2016.com (ইংরেজি ভাষায়)। রিউ দি জানেইরু ২০১৬ অলিম্পিক ও প্যারালিম্পিক গেমস। ২২ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  "2019 World Para Athletics Championships – Women's shot put F40 – Results"। paralympic.org (ইংরেজি ভাষায়)। আন্তর্জাতিক প্যারালিম্পিক কমিটি। সংগ্রহের তারিখ ১০ আগস্ট ২০২১।  "Women's shot put F40" (পিডিএফ)। paralympic.org (ইংরেজি ভাষায়)। ২০১৯ বিশ্ব প্যারা অ্যাথলেটিক্স চ্যাম্পিয়নশিপস। ২৩ আগস্ট ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ আগস্ট ২০২০।  আন্তর্জাতিক প্যারালিম্পিক কমিটির ওয়েবসাইটে রিমা আবদেলি
পঙ্কজ ধ্যানী

কর্নেল পঙ্কজ ধ্যানী, কেসি ১২ ডোগরা রেজিমেন্টের একজন ভারতীয় সেনা কর্মকর্তা যিনি ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তি চক্র দ্বারা ভূষিত হন। তিনি আইএমএতে একজন তরুণ প্রশিক্ষক ছিলেন। তিনি তাজিকিস্তানের প্রতিরক্ষা সচিব হিসেবে নিযুক্ত। পঙ্কজ ধ্যানিকে ১২ ডোগরা রেজিমেন্টে কমিশন দেওয়া হয়েছিল। ২০০১ সালের প্রজাতন্ত্র দিবসে, ক্যাপ্টেন ধ্যানী ২০০০ সালে তার সাহসিকতার জন্য ভারতের দ্বিতীয় সর্বোচ্চ শান্তিকালীন বীরত্বের পুরস্কারে কীর্তি চক্র দ্বারা ভূষিত হন। এই সময় জম্মু -কাশ্মীরের রাষ্ট্রীয় রাইফেলসে ধ্যানীকে মোতায়েন করা হয়েছিল। ১১ রাষ্ট্রীয় রাইফেলের ধ্যানী, যিনি এককভাবে চারজন সন্ত্রাসীকে এনকাউন্টারে হত্যা করেছিলেন। পরে তিনি ইন্ডিয়ান মিলিটারি একাডেমিতে একজন তরুণ প্রশিক্ষক ছিলেন। এখন তিনি কর্নেল পদে উন্নীত হয়েছেন এবং তিনি তাজিকিস্তানের প্রতিরক্ষা সচিব হিসেবে নিযুক্ত। "President Confers Gallantry and Distinguished Service Awards"। The Tribune। [স্থায়ীভাবে অকার্যকর সংযোগ] "Military Academy stresses on counter-insurgency in its training to fight militancy"। India Today।  "Embassy of India participates in Sports events organised by Ministry of Foreign Affairs, Tajikistan"। Ministry of Foreign Affairs, Tajikistan।  Brigadier, M. P. Singh। History of the Indian Military Academy।  "Awards and Prizes 2008-2009"। Current Affairs। [স্থায়ীভাবে অকার্যকর সংযোগ] Prasad, Shankar। The Gallant Dogras: An Illustrated History of the Dogra Regiment।  "President confers gallantry and distinguished awards"। Press Bureau of India।
জাভার বাঘ

জাভার বাঘ (ইংরেজি: Javan tiger), (বৈজ্ঞানিক নাম: Panthera tigris sondaica) হচ্ছে বাঘের একটি উপপ্রজাতি। এই উপপ্রজাতিটি মধ্য ১৯৭০-এর দশক পর্যন্ত ইন্দোনেশিয়ার জাভা দ্বীপে পাওয়া যেত। ইন্দোনেশিয়ার দ্বীপসমূহে সীমিতভাবে পাওয়া যেত যে তিনটি উপপ্রজাতি তার মধ্যে এটি একটি। বালির বাঘের মতো এই বাঘও বিলুপ্ত। এই বাঘ বিংশ শতকের প্রথম ভাগেই বিলুপ্ত হয়ে গেছে। এই বাঘ কিছুদিন চিড়িয়াখানায় সংরক্ষণের চেষ্টা হয়। এই বাঘের বাসস্থান সীমা্বদ্ধ হওয়ায় এবং শিকার চলতে থাকায় অস্তিত্ব ক্রমশ বিপন্ন হয়ে ওঠে। Jackson, P., Nowell, K. (২০০৮)। "Panthera tigris ssp. sondaica"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Mazák, J. H., Groves, C. P. (2006). A taxonomic revision of the tigers (Panthera tigris) ওয়েব্যাক মেশিনে আর্কাইভকৃত ৬ সেপ্টেম্বর ২০০৭ তারিখে. Mammalian Biology 71 (5): 268–287. বাঘ প্রবেশদ্বার
এম. এন. রায়

কর্নেল মুনীন্দ্র নাথ রায়, এসসি, ওয়াইএসএম (এম. এন. রায় নামেও পরিচিত) ছিলেন গোর্খা রাইফেলসের একজন ভারতীয় সেনা কর্মকর্তা। তিনি তাঁর বিশিষ্ট সেবার জন্য ভারতের তৃতীয় সর্বোচ্চ শান্তিকালীন বীরত্ব পুরস্কার শৌর্য চক্র এবং যু্দ্ধ সেবা পদকে ভূষিত হন। এম. এন. রায় ছিলেন উত্তরপ্রদেশের গাজীপুরের বাসিন্দা। তিনি তাঁর তিন ভাইয়ের মধ্যে সবার ছোট ছিলেন। তাঁর বড় ভাই লেফটেন্যান্ট কর্নেল ডি. এন. রায় ভারতীয় সেনাবাহিনীর গোর্খা রেজিমেন্টের একজন কর্মকর্তা। তাঁর দ্বিতীয় বড় ভাই ওয়াই. এন. রায় কেন্দ্রীয় রিজার্ভ পুলিশ বাহিনীতে একজন কর্মকর্তা। সেপ্টেম্বর, ১৯৯৭ সালে এম. এন. রায় ২/৯ গোর্খা রাইফেলস দিয়ে ভারতীয় সেনাবাহিনীতে কমিশন লাভ করেন। তিনি তাঁর নেতৃত্ব, দুর্দান্ত সাহস এবং সাহসী কর্মের জন্য পরিচিত ছিলেন। মে ২০১৩ এর মধ্যে, কর্নেল এম. এন. রায় ৪২ রাষ্ট্রীয় রাইফেলসের কমান্ড গ্রহণ করেন। যুদ্ধ সেবা পদক ২০১৫ সালে প্রজাতন্ত্র দিবসের প্রাক্কালে ২০১৪ সালে দক্ষিণ কাশ্মীরে জঙ্গিদের সঙ্গে বন্দুকযুদ্ধসহ অপারেশনের পরিকল্পনা ও পরিচালনায় অবদানের জন্য কর্নেল রায়কে যুদ্ধ সেবা পদক দ্বারা ভূষিত হন। শৌর্য চক্র ২৭ জানুয়ারি ২০১৫ তারিখে ইউনিট ত্রালের একটি গ্রামে সন্ত্রাসীদের উপস্থিতি সম্পর্কে তথ্য পেয়েছিল। তথ্য পাওয়ার পর নিরাপত্তা বাহিনী একটি অভিযান চালানোর সিদ্ধান্ত নেয়। যা ছিল সেনা, সিআরপিএফ এবং পুলিশের যৌথ অভিযান। সন্ত্রাসীরা একটি বাড়িতে লুকিয়ে ছিল। বাড়িটি শীঘ্রই নিরাপত্তা বাহিনী ঘিরে ফেলে। জঙ্গিরা গুলি চালাতে শুরু করে। সন্ত্রাসীদের একজনের বাবা ও ভাই অ্যাসল্ট টিমকে জানিয়েছিলেন যে তারা আত্মসমর্পণ করবে। কর্নেল রায় আর্মি ডিকোরিং অফ উইনিং হার্টস অ্যান্ড মাইন্ডস অনুসরণ করেন। তিনি জঙ্গিদের আত্মসমর্পণের সুযোগ দেওয়ার সিদ্ধান্ত নেন। পালানোর জন্য জঙ্গিরা গুলি চালাতে শুরু করে। এই অভিযানে দুই জঙ্গি নিহত হয়। কিন্তু প্রচণ্ড গুলির বিনিময়ের সময় কর্নেল এম. এন. রায় গুরুতর আহত হন এবং পরে তিনি আহত হয়ে শহীদ হন।। কর্নেল এম. এন. রায় তাঁর সাহসিকতার জন্য মরণোত্তর ভাবে শৌর্য চক্র দ্বারা ভূষিত হন। কর্নেল এম. এন. রায়ের স্ত্রী প্রিয়াঙ্কা, কন্যা আলকা ও রিচা এবং ছেলে আদিত্য দ্বারা জীবিত আছেন। কর্নেল এম. এন. রায়ের অন্ত্যেষ্টিক্রিয়ায়, তার ১১ বছর বয়সী কন্যা অলকা গোর্খা রেজিমেন্টের যুদ্ধ ধ্বনি, আয়ো গুর্খালি! দিয়ে তার পিতাকে বিদায় জানিয়ে জাতিকে গর্বিত করেছিলেন। এই ঘটনাটি ২০১৯ সালের বলিউড ছবি উরি: দ্য সার্জিক্যাল স্ট্রাইকেও চিত্রিত হয়েছিল। "Col MN Rai"। Honourpoint। ৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২১।  "Colonel MN Rai"। News 18।  "Pay your tribute to martyr Col M N Rai"। India Today।  "Col MN Rai at the Last Post"। Indian Defence Review।  "Colonel MN Rai, who received gallantry medal on R-Day, killed in J-K encounter"। Hindustan Times।  "Colonel MN Rai died in gunbattle in Jammu and Kashmir, a day after receiving gallantry medal on Republic Day"। India Today।  "India Salutes Colonel MN Rai, Braveheart Killed in Kashmir"। NDTV। [স্থায়ীভাবে অকার্যকর সংযোগ] "A Gorkha battle cry, tears and memories at Col Rai's funeral"। Indian Express।  "Tearful but proud daughter salutes braveheart Col MN Rai"। Times of India।
ক্ষতিপূরণ

ক্ষতিপূরণ মালেক আফসারী পরিচালিত ১৯৯১ সালের বাংলাদেশী পারিবারিক-নাট্যধর্মী চলচ্চিত্র। রোজী আফসারী ও খোশনূর আলমগীরের প্রযোজনায় রোজী ফিল্মসের ব্যানারে নির্মিত চলচ্চিত্রটির কাহিনী লিখেছেন আহাদ খান এবং চিত্রনাট্য লিখেছেন মালেক আফসারী। এতে শ্রেষ্ঠাংশে অভিনয় করেন আলমগীর, রোজিনা, আহমেদ শরীফ ও দিলারা। এটি মালয়ালম ভাষার পুবিনু পুতিয়া পুনতেন্নাল (১৯৮৬) চলচ্চিত্রের পুনর্নির্মাণ। চলচ্চিত্রটি ১৯৮৯ সালের ১৬ই জুন বাংলাদেশে মুক্তি পায়। এটি ১৪তম জাতীয় চলচ্চিত্র পুরস্কারে শ্রেষ্ঠ অভিনেতাসহ মোট তিনটি বিভাগে জাতীয় চলচ্চিত্র পুরস্কার লাভ করে। আলমগীর - আলম রোজিনা - রেনু আহমেদ শরীফ - শরীফ দিলারা - কবিতার মা জনি - কবিতার বাবা খলিল - ওসি আহাদ খান শওকত আকবর - শওকত খান রোজী আফসারী - কবিতার খালা ড্যানি সিডাক - ড্যানি দিলদার - কামার ডলি বড়ুয়া - বানু বেবি বিন্তু - কবিতা বুলেট লাভলি মোসলেম চলচ্চিত্রটির সুরারোপ করেছেন আবু তাহের এবং গীত লিখেছেন খোশনূর আলমগীর। গানে কণ্ঠ দিয়েছেন সাবিনা ইয়াসমিন, এন্ড্রু কিশোর ও রুনা লায়লা। জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৬০৭। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) রাশেদ শাওন। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১২।  "জাতীয় চলচ্চিত্র পুরস্কারপ্রাপ্তদের তালিকা ১৯৭৫-২০১২" (পিডিএফ)। বাংলাদেশ চলচ্চিত্র উন্নয়ন কর্পোরেশন। ঢাকা: তথ্য মন্ত্রণালয় (বাংলাদেশ)। পৃষ্ঠা ১–২৩। ১ নভেম্বর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ আগস্ট ২০২১।  চলচ্চিত্র প্রবেশদ্বার ইন্টারনেট মুভি ডেটাবেজে ক্ষতিপূরণ (ইংরেজি) বাংলা মুভি ডেটাবেজে ক্ষতিপূরণ
আইপি হেডার

আইপি হেডার হলো একটি ইন্টারনেট প্রোটোকল (আইপি) প্যাকেটের শুরুতে হেডার তথ্য। একটি আইপি প্যাকেট হলো একটি আইপি নেটওয়ার্ক জুড়ে ইন্টারনেট প্রোটোকলের মাধ্যমে বিনিময় করা ক্ষুদ্রতম বার্তা সত্তা। আইপি প্যাকেটে ঠিকানা এবং রাউটিংয়ের জন্য একটি হেডার এবং ব্যবহারকারীর ডেটার জন্য একটি প্লেলোড থাকে। হেডারে আইপি ভার্সন, সোর্স আইপি অ্যাড্রেস, ডেস্টিনেশন আইপি অ্যাড্রেস, টাইম-টু-লাইভ ইত্যাদি তথ্য থাকে। আইপি এর দুটি ভিন্ন সংস্করণ বর্তমানে ব্যবহৃত হয়: আইপিভি৪ এবং আইপিভি৬। আইপিভি৬ হেডার আইপিভি৬ ঠিকানা ব্যবহার করে এবং এইভাবে অনেক বড় ঠিকানা স্পেস প্রদান করে কিন্তু আইপিভি৪ এর সাথে সামঞ্জস্যপূর্ণ নয়। আইপিভি৪ হলো ইন্টারনেট প্রোটোকলের উন্নয়নে চতুর্থ সংস্করণ এবং ইন্টারনেটে সবচেয়ে বেশি ট্রাফিক রুট করে। আইপিভি৪ হেডারে তেরোটি বাধ্যতামূলক ক্ষেত্র রয়েছে এবং এটি ২০ বাইটের ছোট। আইপিভি৬ হলো আইপিভি৪ এর পরবর্তি সংস্করণ এবং একটি ভিন্ন শিরোনাম বিন্যাস রয়েছে। এটি ১৯৯৮ সালে সংজ্ঞায়িত করা হয়েছিল এবং উৎপাদন স্থাপনার বিভিন্ন পর্যায়ে রয়েছে। আইপিভি৬ প্যাকেটের হেডার একটি বাধ্যতামূলক স্থির হেডার এবং ঐচ্ছিক এক্সটেনশন হেডারে বিভক্ত। "BGP Reports"। bgp.potaroo.net। ২০২১-০৭-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-০৯।
হেডার (কম্পিউটিং)

তথ্য প্রযুক্তিতে হেডার বলতে বোঝায় সঞ্চিত বা প্রেরিত ডেটা ব্লকের শুরুতে রাখা সম্পূরক তথ্য। তথ্য যোগাযোগে, হেডার অনুসরণ করা ডেটাকে কখনও কখনও পেলোড বা বডিও বলা হয়। এটা গুরুত্বপূর্ণ যে হেডার কম্পোজিশন একটি স্পষ্ট এবং দ্ব্যর্থহীন স্পেসিফিকেশন বা ফরম্যাট অনুসরণ করে, যাতে বাক্যাত্মক পদপরিচয় করা যায়। ইউজনেট (এনএনটিপি) বার্তা এবং এইচটিটিপি হেডারে অনুরূপ হেডার ব্যবহার করা হয়। গ্রাফিক্স ফাইল ফরম্যাটে, হেডার একটি ছবির আকার, রেজোলিউশন, রঙের সংখ্যা এবং এর মত তথ্য দিতে পারে। আর্কাইভ ফাইল ফরম্যাটে, ফাইলের হেডার নির্দিষ্ট ফরম্যাট এবং সংশ্লিষ্ট সফটওয়্যার ইউটিলিটি শনাক্ত করতে ফিঙ্গারপ্রিন্ট বা স্বাক্ষর হিসেবে কাজ করতে পারে। কিছু প্রোগ্রামিং ভাষায় (উদাহরণস্বরূপঃ সি এবং সি++) সাবরুটিনগুলি হেডার ফাইলে ঘোষণা করা হয়। "rfc5322"। datatracker.ietf.org। ২০২১-০৮-০৫ তারিখে মূল থেকে আর্কাইভ করা। সংগ্রহের তারিখ ২০২১-০৮-০৯।  Internet Engineering Task Force (১৯৬৯)। "IETF Request for Comments (RFC) Pages - TEST"। IETF Request for Comments (RFC) Pages - TEST (English ভাষায়)। আইএসএসএন 2070-1721। ওসিএলসি 943595667। উদ্ধৃতি শৈলী রক্ষণাবেক্ষণ: অচেনা ভাষা (link)